armvectores/hy_wikipedia_2023 huggingface dataset:
Էվան Շփիգել

Էվան Թոմաս Շփիգել (անգլ.՝ Evan Thomas Spiegel, հունիսի 4, 1990(1990-06-04), Լոս Անջելես, Կալիֆոռնիա, ԱՄՆ), ամերիկացի գործարար, միլիարդատեր, «Snapchat» մեսենջերի և «Snap Inc.» ընկերության համահիմնադիր և գլխավոր գործադիր տնօրեն։ 2015 թվականին եղել է աշխարհի ամենաերիտասարդ միլիարդատերը։ 2018 թվականին «Ֆորբս 400» ցանկում զբաղեցրել է 354-րդ հորիզոնականը՝ ունենալով 2,3 միլիարդ ունեցվածք։


== Ընտանիք ==
Էվան Շփիգելը ծնվել է 1990 թվականի հունիսի 4-ին Լոս Անջելեսում՝ փաստաբաններ Ջոն և Մելիսա Շփիգելների ընտանիքում, որոնք ավարտել են համապատասխանաբար Եյլի և Հարվարդի համալսարանները։ Էվանն ընտանիքի ավագ երեխան է, ունի երկու քույր՝ Լորենը և Կառոլինան։ Ընտանիքը բնակվել է Լոս Անջելեսի հեղինակավոր Փասիֆիկ Փալիսեյդս թաղամասում։ Ծնողների հետ զբաղվել է բարեգործությամբ՝ պարբերաբար օգնելով աղքատներին։ Ավարտել է Սանտա Մոնիկայի Քրոսրոդս ավագ դպրոցը։ 2007 թվականին՝ 20 տարի համատեղ ապրելուց հետո, ծնողներն ամուսնալուծվել են։


== Կենսագրություն ==
2008 թվականին ընդունվել է Սթենֆորդի համալսարանի արդյունաբերական դիզայնի ֆակուլտետ, որտեղ նրա հայրը մինչ Եյլի համալսարանն ուսումնասիրել է տնտեսագիտություն։ Երկրորդ կուրսում տեղափոխվել է հանրակացարան, որտեղ նրա հարևանը հաշվողական մաթեմատիկա ուսումնասիրող Բոբի Մերֆին էր։ Ուսման ժամանակ «Red Bull» ընկերությունում անցել է մարքեթինգի փորձառություն, աշխատել է որպես դրա՝ կենսաբժշկությամբ զբաղվող ինտերն, ապա որոշ ժամանակ անց ուղևորվել է Հարավաֆրիկյան Հանրապետություն՝ ուսանողներին դասավանդելու մենեջմենթ։ Ավելի ուշ հետաքրքրվել է համակարգչային տեխնոլոգիաներով։
Մերֆիի և Ռեջի Բրաունի հետ 2011 թվականին՝ Սթենֆորդում սովորելու ժամանակ, ստեղծել է «Snapchat» հավելվածը, որն ի սկզբանե կոչվում էր «Picaboo»:
2012 թվականին նա չի հանձնել մի քանի ամփոփիչ ստուգարքներ, ինչի պատճառով չի կարողացել ավարտել ուսումը։ Բայց համալսարանը նրան թույլատրել է մասնակցել դիպլոմների հանձնման արարողությանը՝ պայմանով, որ նա հետագայում քննություններ կհանձնի։ Շփիգելն իր խոստումը չի կատարել։
Կապա Սիգմայի ուսանողական եղբայրության անդամ է։


== Անձնական կյանք ==
2017 թվականի մայիսի 27-ից ամուսնացած է ավստրալիացի մոդել Միրանդա Քերի հետ, որի հետ ծանոթացել է 2014 թվականին՝ «Louis Vuitton»-ի ընթրիքի ժամանակ։ 2018 թվականի մայիսի 7-ին ծնվել է նրանց որդին՝ Հարթը, որին անվանակոչել են Էվանի պապի պատվին։ 2019 թվականի հոկտեմբերի 7-ին ծնվել է երկրորդ որդին՝ Մայլզը։


== Ծանոթագրություններ ==
Սալա Կոնսիլինա

Սալա Կոնսիլինա (իտալերեն՝  Sala Consilina), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 660 մարդ, բնակչության խտությունը կազմում է 28 մարդ/կմ²։ Զբաղեցնում է 24 կմ² մակերես։ Փոստային ինդեքս՝ 84036, հեռախոսային կոդ՝ (+39) 84075։
Կոմունայի հովանավորն է Միքայել հրեշտակապետը։ Տոնը նշվում է ամեն տարի սեպտեմբերի 29-ին։


== Արտաքին հղումներ ==
Պաշտոնական կայք (իտալ.) Archived 2019-07-22 at the Wayback Machine.


== Ծանոթագրություններ ==
Արկանզաս (այլ կիրառումներ)

Արկանզաս կարող է վերաբերել՝

Արկանզաս (նահանգ) - նահանգ ԱՄՆ-ի հարավում։
Արկանզաս (շրջան) - շրջան նույն նահանգում
Արկանզաս (գետ) - գետ ԱՄՆ-ում, Միսիսիպիի աջ վտակը։
Ռուպերտ Գունիս

Ռուպերտ Գունիս (անգլ.՝ Rupert Gunnis, մարտի 11, 1899(1899-03-11) - հուլիսի 31, 1965(1965-07-31))), անգլիացի հնագետ և պատմաբան։
Ծնվել է 1899 թվականի մարտի 11-ին Անգլիայի մայրաքաղաք Լոնդոնում։ Կրթությունն ստացել է Էտոն քոլեջում։ Աշխատել է Ուգանդայում, Կիպրոսում և Անգլիայում։ Մահացել է 1965 թվականին 66 տարեկանում, և թաղվել Չիդինգստոն եկեղեցու բակում։


== Ծանոթագրություններ ==


== Արտաքին հղումներ ==
Ռուպերտ Գունիս Archived 2016-03-05 at the Wayback Machine. (անգլ.)
Տաշկիչի

Տաշկիչի (ռուս.՝ Ташкичи, բաշկիրերեն՝ Ташкисеү), գյուղ Ռուսաստանի Բաշկորտոստան հանրապետության Իլիշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 226 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ափշե (Մարդինի գավառ)

Ափշե, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Մահթումկուլի

Մահթումկուլի, Մահթումկուլի Ֆրագի (թուրքմեներեն՝ Magtymguly, մոտ 1733, Hajji Qushan, Սեֆյան Պարսկաստան - մոտ 1782, Գոլեստան, Իրան), թուրքմեն հռչակավոր բանաստեղծ։


== Կենսագրություն ==
Մահթումկուլիի կյանքի մասին տեղեկությունները շատ սուղ են։ Միակ աղբյուրը ժողովրդական ավանդություններն ու նրա իսկ բանաստեղծություններն են։
Ծնվել է Արևելքի մեծ բանաստեղծ-մտածող Դովլաթմամեդ-Ազադիի ընտանիքում։ Բանաստեղծի մանկությունն անցել է լեռնային Գերքեզ գյուղում, որը գտնվում է Թուրքմենստանում (ԹԽՍՀ Կարակալինի շրջան)։
Դովլաթմամեդ-Ազադին ուներ հարուստ գրադարան, որտեղ բացի բանաստեղծական գլուխգործոցներից, կային նաև անցյալի մեծ գիտնականների երկերը փիլիսոփայության, բժշկության, մեխանիկայի և աստղագիտության վերաբերյալ։
Տղան գրագիտությունը սովորում է հոր մոտ, որը նրան սեր է ներարկում դեպի գիրքը։ Պարապմունքներից ազատ ժամերին Մահթումկուլին իր հասակակիցների հետ միասին արածեցնում է հոտը։
Դեռևս վաղ մանկության տարիներին նա սկսում է հորինել երգեր՝ նմանակելով հորը և անցյալի այն բանաստեղծներին, որոնց ստեղծագործությունները նրա ահմար կարդում էր Դովլաթմամեդ-Ազադին։ Կրթությունը նա ավարտում է Խիվայում՝ Շիրգազիի մեդրեսեում։
Նյութական անկախության համար բանաստեղծը սովորում է նաև արծաթագործություն։


== Ծանոթագրություններ ==
Անիտա Զախարյան

Անիտա Զախարյան (հոկտեմբերի 23, 1962(1962-10-23), Երևան, Հայկական ԽՍՀ, ԽՍՀՄ), հայկական ծագմամբ ամերիկացի մարզուհի, սեղանի թենիսիստուհի, ԽՍՀՄ քառակի չեմպիոն․ միայնակ (1984, 1986), զուգախաղ (1979, 1980), թիմային մրցումներում Եվրոպայի չեմպիոն (1984), «Բարեկամություն-84» մրցույթի մրցանակակիր՝ զուգախաղում (1984)։ ԽՍՀՄ սպորտի միջազգային կարգի վարպետ (1979)։


== Կենսագրություն ==
Անիտա Զախարյանը ծնվել է 1962 թվականի հոկտեմբերի 23-ին Երևանում՝ սպորտային մարմնամարզության խորհրդային մարզիչ Լեոնիդ Զախարյանի ընտանիքում։ Սկսել է սեղանի թենիսով զբաղվել մոր, այդ մարզաձևով ԽՍՀՄ բազմակի չեմպիոնուհի Սյուզաննա Զախարյանի (Առաքելյան) ղեկավարությամբ։ 1970 թվականների վերջին մի քանի անգամ դարձել է ԽՍՀՄ-ի և Եվրոպայի պատանիների առաջնության չեմպիոն։
1978 թվականին ԽՍՀՄ ազգային հավաքականում նորամուտը նշեց Դույսբուրգի Եվրոպայի առաջնությունում, որտեղ Սարգիս Սարխայանի հետ միասին հասավ կիսաեզրափակիչ խառը զուգախաղում և նվաճեց այդ մրցումների բրոնզե մեդալը։ 1979 և 1980 թվականներին Լյուդմիլա Բակշուտովայի հետ հաղթել է կանանց զուգախաղի ԽՍՀՄ առաջնությունում։
1986 թվականին կրկին հաղթել է ԽՍՀՄ-ի անհատական առաջնությունում, որից հետո ստիպված է եղել ընդհատել իր ելույթները՝ կապված երեխայի ծննդյան հետ։
1989 թվականին տեղափոխվել է ԱՄՆ, որտեղ վերսկսել է մարզական կարիերան։ 1991-1996 թվականներին մասնակցել է ԱՄՆ առաջնություններին, 1994 թվականին այդ երկրի հավաքականի կազմում հանդես եկել Աշխարհի գավաթում։
Հետագայում մարզչական գործունեությամբ է զբաղվել «Gilbert Table Tennis Center»-ում (Լոս Անջելես)։


== Ծանոթագրություններ ==


== Արտաքին հղումներ ==
Статистика на сайте Федерации настольного тенниса США(անգլ.)
https://web.archive.org/web/20100619133439/http://saef.us/aboutus.html Спортивная биография (в разделе «Board of Directors»)
Խալտուրինի նրբանցք (Յալթա)

Անվան այլ կիրառումների համար տե՛ս՝ Խալտուրինի փողոց (այլ կիրառումներ)Խալտուրինի նրբանցք (ռուս.՝ Переулок Халтурина), փողոց Ղրիմի Յալթա քաղաքում։ Անվանվել է ռուս բանվոր հեղափոխական Ստեպան Նիկոլաևիչ Խալտուրինի (1856-1882) պատվին։ Սկիզբ է առնում Լուկոմսկու փողոցից և ավարտվում Խալտուրինի փողոցի հետ հատումով։ Երկարությունը 220 մետր է։


== Նկարագրություն ==
Յալթա քաղաքի Խալտուրինի նրբանցքը սկսվում է Լուկոմսկու փողոցից և ավարտվում Խալտուրինի փողոցի հետ հատումով։ Նրբանցքում կա համարակալված 32 շինություն. ձախ կողմում (կենտ համարներ)՝ 17 շենք, աջ կողմում (զույգ համարներ)՝ 15։ Կարճ նրբանցք է. երկարությունն ընդամենը 220 մետր է։
Խալտուրինի նրբանցքի փոստային դասիչն է՝ 298609։
Նրբանցքն անվանվել է ռուս բանվոր հեղափոխական Ստեպան Նիկոլաևիչ Խալտուրինի (1856-1882) պատվին։ 1880 թվականի փետրվարին Ձմեռային պալատում նա անհաջող մահափորձ է կատարել կայսր Ալեքսանդր II-ի դեմ։ Ն. Ժելվակովի հետ նախապատրաստել է զինվորական դատախազ Ստրելնիկովի սպանությունը։ Մահապատժի է ենթարկվել 1882 թվականին։


== Ծանոթագրություններ ==


== Աղբյուրներ ==
Переулок Халтурина в Ялте
Подробная карта Переулок Халтурина, город Ялта со спутника с номерами домов, индекс и маршруты, Яндекс, Гугл карта


== Արտաքին հղումներ ==
г. Ялта, Переулок Халтурина Archived 2019-04-16 at the Wayback Machine.
Իգնաշկինո (գյուղ, Բիժբուլյակսկի շրջան)

Անվան այլ կիրառումների համար տե՛ս՝ ԻգնաշկինոԻգնաշկինո (ռուս.՝ Игнашкино, բաշկիրերեն՝ Игнашкин բաշկիրերեն՝ Йăкăнашки), գյուղ Ռուսաստանի, Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 76 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իրշա (քաղաքատիպ ավան, Ռիբինսկի շրջան)

Անվան այլ կիրառումների համար տե՛ս՝ Իրշա (այլ կիրառումներ)Իրշա (ռուս.՝ Ирша), քաղաքատիպ ավան Ռուսաստանի, Կրասնոյարսկի երկրամասի Ռիբինսկի շրջանի կազմում։
Բնակչությունը 2010 թվականին գրանցված տվյալներով կազմում էր 1597 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալգաիր (գետ)

Ալգաիր (ռուս.՝ Алгаир), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կատուն գետի ձախ ափով՝ 97 կմ հեռավորության վրա։ Գետի երկարությունը 15 կմ² է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեօբյան ավազանային երկրամասին, գետի ջրատնտեսային տեղամասը Կատուն գետն է, գետի ավազանատակը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010100312115100007210
Հիդրոլոգիական ուսումնասիրությունների կոդը - 115100370
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
В статье использована информация, предоставленная Федеральным агентством водных ресурсов из перечня водных объектов, зарегистрированных в государственном водном реестре по состоянию на 29.03.2009.
Օչերետինո (գյուղ, Ալեքսանդրովի շրջան)

Օչերետինո (ուկրաիներեն՝ Очеретине), գյուղ Ուկրաինայի Դոնեցկի մարզի Ալեքսանդրովիում։
2001 թվականի տվյալներով Օչերետինո գյուղում բնակվում էր 940 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրիգոր Աթանասյան

Գրիգոր Աթանասյան (1845, Ստամբուլ, Օսմանյան կայսրություն - 1892), հայ դերասան։
Ծնվել է Կ. Պոլիսում, որտեղ ստացել է կրթությունը, կապվել թատրոնի հետ։ Խաղացել է Հակոբ Վարդովյանի, Արամ Մնակյանի և այլ խմբերում։


== Աղբյուրներ ==
Բելգարդ սյուր Վալսերին (կանտոն)

Անվան այլ կիրառումների համար տե՛ս՝ Բելգարդ սյուր Վալսերին (այլ կիրառումներ)Բելգարդ սյուր Վալսերին (ֆր.՝ Bellegarde-sur-Valserine), Ֆրանսիայի կանտոն է, գտնվում է Ռոն-Ալպ շրջանում։ Էն դեպարտամենտի կանտոնն է։ Մտնում է Նանտյուա օկրուգի մեջ։ Համաձայն 2006 թվականի մարդահամարի կանտոնի բնակչությունը 17936 մարդ էր։ Կանտոնի համարը 103 է։ Բելգարդ սյուր Վալսերին կանտոնում կա 12 կոմունա, որոնցից ամենամեծը Բելգարդ սյուր Բալսերին կոմունան է։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Նիեյ

Նիեյ (ֆր.՝ Nieuil), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2012 թվականի դրությամբ կազմում է 918 մարդ, բնակչության խտությունը` 38.41 մարդ/կմ²։ Բնակավայրը զբաղեցնում է 23.90 կմ² տարածք։


== Աշխարհագրություն ==
Գտնվում է Փարիզ քաղաքից 360 կմ հարավ-արևմուտք, Պուատիե քաղաքից` 80 կմ հարավ, Անգուլեմ քաղաքից` 37 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 595 աշխատունակ (15-64 տարեկան) բնակիչ, որոնցից ակտիվ էին 414-ը, իսկ ոչ ակտիվները` 181։ Ակտիվության ցուցանիշը կազմում է 69,6 %։ 414 աշխատունակ մարդկանցից աշխատել է 363 անձ (205 տղամարդ և 158 կին)։ Գործազուրկ են եղել 51 անձ (21 տղամարդ և 30 կին)։ 181 անաշխատունակներից 39-ը եղել են աշակերտներ կամ ուսանողներ, 71-ը` թոշակառուներ, իսկ 71-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կուշուլևո

Կուշուլևո (ռուս.՝ Кушулево, բաշկիրերեն՝ Көшөл), գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 405 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բեգիջանի դաշտ

Բեգիջանի դաշտ, դաշտ Ղարաբաղում՝ Վարանդայի գավառում։ Փռված է Ղազասար և Ներքին Թաղվարդ գյուղերի միջև («Ազգագրական հանդես», 1897, էջ 10)։


== Ծանոթագրություններ ==
Գագաուզիայի դրոշ

Գագաուզիայի դրոշ, Մոլդովայի Հանրապետության Գագաուզիայի տարածքային-ինքնավար կազմավորման պաշտոնական խորհրդանիշ։ Ինքնավարության պետական դրոշը արտացոլում է նրա ժողովրդավարական սկիզբը, խորհրդանշում է Գագաուզիայի ժողովրդի անցյալը, ներկան և ապագան, հաստատում է Գագաուզիայում բնակվող բոլոր քաղաքացիների իրավահավասարության, բարեկամության և համերաշխության պատմական ավանդույթները։
Դրոշը հաստատվել է 1995 թվականի հոկտեմբերի 31-ի Գագաուզիայի դրոշի մասին N 2-IV/I տեղական օրենքով։


== Նկարագրություն ==
«Գագաուզիայի դրոշը իրենից ներկայացնում է ուղղանկյուն կտավ, որը բաղկացած է երեք գունավոր շերտերից, որոնք հորիզոնական կերպով գտնվում են վերևից ներքև հաջորդականությամբ՝ կապույտ (երկնագույն)՝ դրոշի լայնության 60 տոկոսը, սպիտակ և սարմիր, որոնք 20 տոկոսով հավասար են շերտի լայնությանը։
Ոսկե աստղերը գտնվում են հավասարազոր եռանկյունու կապույտ ֆոնի վրա։ Առաջին աստղի կենտրոնից մինչև 30 սմ հեռավորության վրա, նույն աստղի կենտրոնից մինչև կապույտ շերտի եզրերը լայնությամբ և աստղերի կենտրոններից միմյանց նկատմամբ հեռավորությունը 30 սմ է։ Աստղի նկարագրված շրջագծի տրամագիծը հավասար է 15 սմ-ի։ Դրոշի լայնության և երկարության միջև հարաբերակցությունը հավասար է 1:2-ի»։


== Պատմություն ==
Գագաուզիայի առաջին դրոշն ընդունվել է Մոլդովական ԽՍՀ-ից անկախության հռչակման մասին հռչակագրով, ԽՍՀՄ կազմում Գագաուզյան ՀԽՍՀ-ի կազմավորմամբ (Միութենական կառավարության որոշումը չի հաստատվել)։ 1992 թվականի հոկտեմբերի 7-ին Գագաուզիան կրկին հայտարարեց Մոլդովայի կազմից դուրս գալու մասին և ավելի ուշ ընդունեց նոր դրոշ, այն նման էր այժմյան դրոշին, բայց առանց աստղերի, որոնց 1993 թվականին ավելացան երեք աստղեր, որոնք տեղակայված էին ուղղահայաց ծառի մոտ։ Ժամանակակից տեսք դրոշը ընդունվել է 1995 թվականին։
Գագաուզիայի դրոշի մասին օրենքը թույլ է տալիս օգտագործել դրոշի պարզեցված տարբերակը, առանց աստղերի և սպիտակ գույնի շերտի, ոչ կառավարական (օրինակ, անձնական և առևտրային) օգտագործման համար։ Կառավարական օգտագործման համար գործում է միայն պետական դրոշը։


== Ծանոթագրություններ ==


== Տես նաև ==
Գագաուզիայի զինանշան
Գագաուզիայի օրհներգ


== Արտաքին հղումներ ==
Закон АТО Гагаузия «О флаге Гагаузии (Гагауз Ери)» Archived 2014-06-08 at the Wayback Machine.
Флаг и Гимн Гагаузии
Դիմդերե

Դիմդերե, գետակ արևմտյան Եփրատի ավազանում, Դերջան գետի աջակողմյան վտակ Ջինդերեի ձախ օժանդակը։ Լեռնային արագահոս գետակ է։


== Ծանոթագրություններ ==
Չաբանովկա (գյուղ, Ուժգորոդի շրջան)

Անվան այլ կիրառումների համար տե՛ս՝ ՉաբանովկաՉաբանովկա (ուկրաիներեն՝ Чабанівка), գյուղ Ուկրաինայի Անդրկարպատյան մարզի Ուժգորոդի շրջանում։
2001 թվականի տվյալներով Չաբանովկա գյուղում բնակվում էր 442 մարդ։ Բնակավայրը զբաղեցնում է 0,65 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դալաս շրջան (Այովա)

Անվան այլ կիրառումների համար տե՛ս՝ Դալաս շրջան (այլ կիրառումներ)Դալաս շրջան (անգլ.՝ Dallas County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.518 կմ² է, բնակչությունը՝ 66.135 մարդ (2010 թ. տվյալներով)։ Շրջկենտրոնն է Ադել բնակավայրը։ Կազմավորվել է 1846 թ.։
Ջանիկ (Հալեպի նահանգ)

Անվան այլ կիրառումների համար տե՛ս՝ Ջանիկ (այլ կիրառումներ)Ջանիկ, գյուղ Արևմտյան Հայաստանում, Կիլիկիայի Հալեպի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Մերձկուբանյան շրջան

Մերձկուբանյան շրջան (ռուս.՝ Прикубанский район), մունիցիպալ շրջան Ռուսաստանի Դաշնության Կարաչայ-Չերքեզական Հանրապետությունում։
Ստեղծվել է 1977 թվականին։ Վարչական կենտրոնը՝ Կավկազսկի։


== Աշխարհագրություն ==
Շրջանի տարածքի մակերեսը կազմում է 960 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 29343 մարդ։ Բնակչության խտությունը կազմում էր 30,57 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Օնենայմ

Օնենայմ (ֆր.՝ Ohnenheim), համայնք Ֆրանսիայի Գրանդ Էստ մարզի Ստորին Հռենոս գավառում:
Բնակչությունը 2006 թվականի դրությամբ կազմում է 848 մարդ, բնակչության խտությունը` 69.97 մարդ/կմ²: Բնակավայրը զբաղեցնում է 12.12 կմ² տարածք:


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 50 կմ հարավ:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 587 աշխատունակ (15-64 տարեկան)  բնակիչ, որոնցից ակտիվ էին 461-ը, իսկ ոչ ակտիվները` 126: Ակտիվության ցուցանիշը կազմում է 78,5 %: 461 աշխատունակ մարդկանցից աշխատել է 435 անձ (237 տղամարդ և 198 կին): Գործազուրկ են եղել 26 անձ (12 տղամարդ և 14 կին): 126 անաշխատունակներից 43-ը եղել են աշակերտներ կամ ուսանողներ, 46-ը` թոշակառուներ, իսկ 37-ը չեն աշխատել տարբեր պատճառներով:


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Յալչիգուլովո

Յալչիգուլովո (ռուս.՝ Яльчигулово, բաշկիրերեն՝ Ялсығол), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 92 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(2718) Հենդլի

(2718) Հենդլի (անգլ.՝ Handley), աստերոիդ աստերոիդների հիմնական գոտում։ Հայտնաբերվել է 1951 թվականի հուլիսի 30-ին Էռնեստ Ջոնսոնի կողմից Յոհանեսբուրգում։
Միջին հեռավորությունը Արեգակից կազմում է 3,117821 ա. մ., առավելագույնը մոտենում է 2,6399 ա. մ. հեռավորության վրա և հեռանում 3,5958 ա. մ.։ Արեգակի շուրջ մեկ ամբողջական պտույտ է կատարում 2010,83 երկրային օրվա ընթացքում, իր ուղեծրով շարժվելով միջինում 0,179031 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,5° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2718) Հենդլի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զաքիր Հասանով

Զաքիր Ասկեր օղլի Հասանով (ադրբ.՝  Zakir Əsgər oğlu Həsənov, հունիսի 6, 1959), ադրբեջանցի ռազմական և պետական գործիչ։ 2003 - 2013 թվականներին եղել է ներքին զորքերի հրամանատարը, իսկ 2013 թվականի հոկտեմբերի 22-ից մինչև այժմ զբաղեցնում է պաշտպանության նախարարի պաշտոնը։ 2013 թվականին ստացել է գեներալ-գնդապետի կոչում։


== Կենսագրություն ==
Ծնվել է 1959 թվականի հունիսի 6-ին Աստարայի շրջանում։ 1976 թվականին ավարտել է Ջամշիդ Նախիջևանսկու անվան ռազմական վարժարանը, 1980 թվականին ավարտել է Ադրբեջանի Բարձրագույն ռազմական ուսումնարանը։ Մինչև 1985 թվականը ծառայել է Գերմանիայում գործող սովետական զորախմբում։ 8 տարվա ընթացքում, 1985-ից մինչև 1993 թվականն աշխատել է Ալթայի կոմիսարիատում։ 1987 թվականին ավարտել է կուրսեր ԽՍՀՄ Զինված ուժերի գլխովոր շտաբում։
1993-ից մինչև 2003 թվականը ծառայել է Ադրբեջանի պետական անվտանգության նախարարության Սահմանապահ զորքերի գլխավոր վարչությունում, հետագայում նշանակվել է Ադրբեջանի պետական սահմանապահ ծառայության միջազգային հարաբերությունների վարչության ղեկավարի պաշտոնում։ Ադրբեջանի նախագահի № 1130 հրամանով Զաքիր Հասանովը նշանակվել է Ադրբեջանի ներքին գործերի նախարարի տեղակալ, ներքին զորքերի հրամանատար։
2013 թվականի հոկտեմբերի 22-ին նշանակվել է Ադրբեջանի պաշտպանության նախարար։
Ամուսնացած է, ունի երեք երեխա։


== Զինվորական կոչուներ ==
Գեներալ-մայոր (2003)
Գեներալ-լեյտենանտ (2005)
Գեներալ-գնդապետ (2013)


== Պետական պարգևներ ==
Ռազմական ծառայության համար» մեդալ (2002 թվականի օգոստոսի 16)
«Ադրբեջանի դրոշ» շքանշան (2004 թվականի հունիսի 30)
«Հայրենիքի համար» մեդալ (2008 թվականի մարտի 11)


== Ծանոթագրություն ==


== Արտաքին հղումներ ==
Կենսագրություն Անդրբեջանի Հանրապետության ԶՈւ պաշտոնական կայքում Archived 2016-11-21 at the Wayback Machine.(ադրբ.)
Հելենդորն

Հելենդորն (հոլ.՝ Hellendoorn ( արտասանություն)), համայնք Նիդերլանդների Օվերեյսել մարզում։ Տարածքը 138,15 կմ² է, բնակչությունը՝ 35.761 (2011 թ.)։ Մեկ շնչի տարեկան միջին եկամուտը 12.300 եվրո է։
Վիլովի

Վիլովի (կատ.՝ Vilobí del Penedès), մունիցիպալիտետ Իսպանիայում, գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Ալտ Պանադես շրջանում։ Տարածքը կազմում է 9,33 կմ²։ Բնակչությունը՝ 1129 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 64 կմ։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք Archived 2008-03-15 at the Wayback Machine.
Pàgina web de l'Ajuntament de Vilobí del Penedès Archived 2008-03-15 at the Wayback Machine.
Pàgina sobre Vilobí del Penedès a la diputació de Barcelona Archived 2006-04-24 at the Wayback Machine.
Informació de la Generalitat de Catalunya Archived 2007-09-29 at the Wayback Machine.
Informació de l'Institut d'Estadística de Catalunya
Mapa de Vilobí
Տետերինո (գյուղ, Դուխովշչինսկի շրջան)

Անվան այլ կիրառումների համար տե՛ս՝ ՏետերինոՏետերինո (ռուս.՝ Тетерино), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շարգորոդ

Շարգորոդ (ուկրաիներեն՝ Шаргород), քաղաք Ուկրաինայի Վիննիցայի մարզի Շառգորոդի շրջանում, շրջկենտրոն։ Բնակավայրը նախկինում նաև անվանվել է Կարաչևա Պուստոն։
Չճշտված տվյալներով Շարգորոդ քաղաքում բնակվում էր 6 923 մարդ։ Բնակավայրը զբաղեցնում է 6,87 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Աստերոիդների ցանկ (324301-324400)

Աստերոիդների ցանկ (324201-324300)  • Աստերոիդների ցանկ  • Աստերոիդների ցանկ (324401-324500)
 Աստերոիդների ցանկ (324201-324300)  • Աստերոիդների ցանկ  • Աստերոիդների ցանկ (324401-324500)
Խուան Արոլաս

Խուան Արոլաս (իսպ.՝ Juan Arolas, հունիսի 20, 1805(1805-06-20), Բարսելոնա, Իսպանիա - նոյեմբերի 25, 1849(1849-11-25), Վալենսիա, Իսպանիա),  XIX դարի իսպանացի վանական, մանկավարժ և բանաստեղծ:


== Կենսագրություն ==
Խուան Արոլասը ծնվել է Բարսելոնայում՝ 1805 թվականի հուլիսի 20-ին։
Դեռ երեխա ժամանակ Խուան Արոլասը հասավ Վալենսիա քաղաք, որտեղ տասնչորս տարեկան հասակում մտավ պիարիստների վանական միաբանություն (Աստծո մոր անունով աղքատ կանոնավոր քրիստոնեական դպրոցների միաբանություն), որը զբաղվում էր երիտասարդության դաստիարակությամբ։ 1821 թվականին՝ 16 տարեկան հասակում, պատանին կուսակրոն է ձեռնադրվել և, ավարտելով փիլիսոփայության և աստվածաբանության դասընթացը, 1825 թվականին ստացել է վարժարանի ուսուցչի տեղը նույն վանքում, որն էլ զբաղեցրել է մինչև 1842 թվականը։
XIX դարի վերջին և  XX դարի սկզբին Բրոքհաուզի և Եֆրոնի հանրագիտական բառարանի էջերում տրվել է Խուան Արոլասի ստեղծագործության հաջորդ գնահատականը։ Նույնիսկ պատանեկան ստեղծագործությունները՝ «Libro de amores», «Poesias pastoriles» և «Cartas amatorias», տարբերվում են բանաստեղծության անսովոր մշակումից և ձևի նրբագեղությունից։ Շատ ավելի բարձր են բանաստեղծի քնարական ու էպիկական ստեղծագործությունները։ Արոլասը պոեզիայի այս տեսակին անցավ ավելի ուշ։ Նրա ասպետական ​​և պատմական սիրավեպերը, հատկապես Մորիսկոսը («Moriscos»), նրա արևելյան բանաստեղծությունները պատկանում են այս տեսակի իսպանական պոեզիայի լավագույն ստեղծագործությունների շարքին։ «La silfide del acueducto» ռոմանտիկ պոեմում, որի բովանդակությունը վերցված է տեղական լեգենդից, տպավորիչ է չափերի բազմազանության մեջ։ Նա մեծ հմտությամբ թարգմանեց Շոտոբրիանի բանաստեղծություններն ու «Moises» ողբերգությունը։ Արոլասի «Poesias caballerescas y orientales» բանաստեղծությունները լույս են տեսել 1840 և 1850 թվականներին Վալենսիայում և 1842 թվականին Poesias-ի մեկ հատորը Բարսելոնայում։ Բանաստեղծի էրոտիկ բանաստեղծությունները, ներառյալ Յոհան Սեկունդուսի «Basia» ստեղծագործության վերամշակումը, հավաքվել են 1843 թվականին (3 հատոր, Վալենսիա)։ Մի քանի անգամ հրատարակվեց նրա բանաստեղծական աշխատանքների ամբողջական հրատարակությունը. 1860 թվականին (3 հատոր, Վալենսիա) և 1867 թվականին՝ «Poesias religiosas, caballerescas, amatorias y orientales» (3 հատոր, Վալենսիա), նաև 1879 թվականին՝ «Poesias del Padre Juan de A.»  վերնագրով։
1844 թվականին նա վտանգավոր հիվանդությամբ հիվանդացավ (նրա մոտ գլխուղեղի հիվանդություն էր զարգանում), ապա կարճ ժամանակով հիվանդությունը նահանջեց, բայց շուտով նորից գլուխ բարձրացրեց այն և Արոլասը ամբողջովին կորցրեց գործունակությունը. նա տառապում էր էրոտիկ զառանցանքից և նրան տեղավորեցին փակ հիվանդասենյակում, որտեղ նա մնաց մինչև իր մահը։ Խուան Արոլասը մահացավ 1849 թվականի նոյեմբերի 25-ին՝ Վալենսիայում:


== Ծանոթագրություն ==


== Արտաքին հղումներ ==
Խուան Արոլասը Վիկիտեկում (իսպ.)
Թրատամ վագր

Թրատամ վագր կամ թրատամ կատու (լատ.՝ Machairodontinae), կատվազգիների վերացած ենթաընտանիք։ Թրատամ կատուներին երբեմն շփոթում են նիմրավիդների և բարբուրոֆելիդների հետ, սակայն վերջիններս չեն պատկանում կատվազգիներին։ Թրատամ կենդանիներ հանդիպում էին նաև այլ կենդանիների, օրինակ կրեոդոնտների կամ պարկավորների (պարկավոր թրատամ վագր) շարքերում։


== Էվոլյուցիա ==
Թրատամ կատուները հայտնվել են Աֆրիկայում վաղ կամ միջին միոցենում։ Pseudaelurus quadridentatus ենթաընտանիքի վաղ ներկայացուցիչը հակվածություն է ունեցել վերևի ժանիքների աճմանը և հավանաբար գտնվել է թրատամ կատուների էվոլուցիայի հիմքում։ Ամենավաղ հայտնի Miomachairodus ցեղատեսակը հայտնի է Աֆրիկայի և Թուրքիայի միջին միոցենից։ Ուշ միոցենում թրատամ կատուները մի քանի տեղերում համատեղ գոյատևում էին բարբուրոֆելիսների (Barbourofelis)՝ հնադարյան մեծ գիշատիչ կենդանիների հետ, որոնք նույնպես ունեին երկար ժանիքներ։ Թրատամ կատուների վերջին ներկայացուցիչները՝ սմիլոդոն և հոմոտերիում ցեղատեսակները վերացել են վաղ պլեյստոցենում մոտավոր 10 000 տարի առաջ Ամերիկայում։
«Թրատամ վագրեր» անունը մոլորություն է առաջացնում։ Թրատամ կատուները երբեք չեն եղել նույն ենթաընտանիքում, որտեղ վագրերն են և չկա ոչ մի փաստարկ, որ նրանք ունեցել են մորթու վագրանման տեսք կամ, որ տվյալ կենդանիների տեսակը վագրանման կյանք է վարել և որս է արել վագրերի պես։ 2005 թվականին հրապարակված ԴՆԹ-ի անալիզների պատասխանները ցույց տվեցին, որ թրատամ կատուներն առանձին էին ներկայիս կատվազգիների վաղ նախնիներից և կապ չունեն այս պահին գոյություն ունեցող կատվազգիների որևէ ներկայացուցչի հետ։ Թրատամ կատուները շատ շրջաններում համատեղ գոյատևել են այլ կատվազգիների հետ։ Աֆրիկայում և Եվրասիայում թրատամ կատուները վաղ պլեյստոցենում մրցակցում էին հովազների և գեպարդների (Acinonyx jubatus) հետ։ Հոմոտերիները (Homotherium) պահպանվել են Հյուսիսային Եվրոպայում մինչև ուշ պլեյստոցեն։ Թրատամ և կոնատամ կատուները մրցակցում էին կերային ռեսուրսների համար մինչև առաջինները դադարեցին գոյություն ունենալ։


== Հետաքրքիր բացահայտումներ ==
Թրատամ կենդանիների վերացման ամենատարածված տեսակետն այն է, որ նրանք վերացել են սովից, սակայն ամերիկացի հնէաբանները շեշտը դնում են կլիմայի փոփոխության և նախնադարյան մարդկանց որսի վրա։


== Մշակույթում ==
«Սառցե դարաշրջան» մուլտֆիլմի հերոսներից մեկը Դիեգո անունով թրատամ վագրն է։ 4-րդ ֆիլմում հայտնվում է Շիռա անունով թրատամ վագրուհին
«Թրատամ» սարսափ ֆիլմ, որի գլխավոր բացասական հերոսը թրատամ վագրն է
Համակարգչային խաղ, որի գլխավոր հերոսը թրատամ վագրն է


== Արտաքին տեսք ==
Թրատամ կատուներն իրենց անվան համար պարտական են շատ երկար կորաձև ժանիքներին, որոնց երկարությունը երբեմն հասել է 20 սմ-ի։ Քանի որ ժանիքները երկար էին, նրանք կարողանում էին իրենց երախները 95° նկյամբ բացել. համեմատության համար` ժամանակակից կատվազգիները բացում են 65° անկյամբ։ Կա այնպիսի պատկերացում, որ թրատամ կատուները եղել են շատ խոշոր։ Իրականում նրանց մեծ մասը եղել են համեմատաբար փոքր չափերի (ընձառյուծից փոքր)։ Միայն մի քանի տեսակներ են եղել, որոնք պատկանում են մեգաֆաունային, դրանցից են սմիլոդոնները (տեսակ՝ Smilodon populator՝ թրատամ կատուների ամենախոշոր ներկայացուցիչը) և հոմոտերիումները։


== Ծանոթագրություններ ==
Գիշերամայրեր

Գիշերամայրեր, սև ու դժխեմ պառավ վհուկներ, որոնք անձնավորում են գիշերային խավարը հայկական դիցարանում, սև օձեր հմայողներ։ Նրանք արևի և լույսի թշնամիներն են, որ աշխարհի ստեղծման օրից հետապնդում են արևին, բայց բնավ չեն կարողանում նրան հասնել կամ բռնել։ Երբ խավարն իջնում է՝ նրանք սարերի տակից դուրս են գալիս մեր աշխարհը, որ բռնեն արևին, բայց արևն արդեն մայր մտած է լինում։ Այդ պահին նրանք մեկ բերան փչում են, և մութը պատում է ամբողջ աշխարհը։ Պառավ գիշերամայրերը ձեռներին օձեր բռնած սկսում են դեսուդեն վազել. մտնում են սարերը, քարերը, անտառները, տները, գյուղերը, քաղաքները՝ կարծելով, թե արևն այնտեղ է թաքնվել։ Երկար փնտրելով ու չգտնելով արևին՝ նրանք մտնում են ավերակ ջրաղացներն ու ցամաքած հորերը, որոնք իրենց սովորական ուղիներն են դարձել, և դրանց միջոցով անցնում են գետնի տակն ու ծովի հատակը՝ արևին փնտրելու։ Հենց այդ պահին արևը ծագում է և գիշերամայրերը անհետանում են։


== Ծանոթագրություններ ==
Սերգեյ Եսենինի հուշարձան (Սանկտ Պետերբուրգ)

Սերգեյ Եսենինի հուշարձան (ռուս.՝ Памятник Сергею Есенину), հուշարձան Ռուսաստանի Սանկտ Պետերբուրգ քաղաքի Տավրիկյան զբոսայգում, որը նվիրված է ռուս բանաստեղծ Սերգեյ Եսենինին։


== Պատմություն ==
1995 թվականին նշվում էր բանաստեղծ Սերգեյ Եսենինի 100-ամյակը։ Այդ տարեթվի նախօրեին «Սերգեյ Եսենին» բարեգործական հիմնադրամը որոշել էր Սանկտ Պետերբուրգում տեղադրել Եսենինի հուշարձանը։ Այդ քաղաքում բանաստեղծն անցկացրել է կյանքի վերջին օրերը։ Նույն հիմնադրամը ֆինանսավորել է հուշարձանի նախագծումը, պատրաստումը և տեղադրումը։
Հուշարձանի տեղադրման համար ընտրվել է Տավրիկյան զբոսայգին։ Հուշարձանի հեղինակն է քանդակագործ Ալբերտ Չարկինը։ Հուշարձանը ստեղծելիս նա աշխատել է 1994 թվականի մայիսից իր արվեստանոցում։ Հուշարձանի համար նա մշակել է ութ տարբեր էսքիզներ, որոնց թվում էին այնպիսի տարբերակներ, որտեղ բանաստեղծ Եսենինը պատկերված էր զբոսայգում քայլելիս, լճի մոտ խոտին պառկած և նստարանին նստած։ Արդյունքում հաստատվել է այն տարբերակը, որտեղ Եսենինը պատկերված է նստած։
Հուշարձանը պատրաստվել է «Քանդակ» գործարանում կարելական սպիտակ մարմարից։ Նրա բարձրությունը 2,5 մ է։ Հուշարձանի պլինթոսի երկայնքով փորագրված է «Սերգեյ Եսենին» պարզ մակագրությունը։ Պատվանդանը պատրաստված է մոխրագույն գրանիտից, բարձրությունը 0,5 մ է։
Հուշարձանը բացվել է 1995 թվականի հոկտեմբերի 3-ին, իսկ 15 տարի անց վերականգնվել է վանդալությունից վնասվելուց հետո։


== Ծանոթագրություններ ==


== Արտաքին հղումներ ==
«Памятник Есенину С. А.»։ Энциклопедия Санкт-Петербурга։ Վերցված է 2016-06-12 
«Памятник Сергею Есенину в Таврическом саду»։ S-pb.in Дыхание Питера։ Վերցված է 2016-06-12
Պանամերիկյան ֆուտբոլային խաղեր 1951

Պանամերիկյան ֆուտբոլային խաղեր 1951, առաջին Պանամերիկյան ֆուտբոլային մրցաշարը, որը տեղի է ունեցել Բուենոս Այրեսում` 1951 թվականի փետրվարի 25-ից մարտի 8-ը։ Մրցաշարին մասնակցում էին 5 երկրներ, որոնք պայքարում էին հաղողի տիտղոսի համար։ Այդ թիմերն էին` Արգենտինայի, Կոստա Ռիկայի, Չիլիի, Վենեսուելայի և Պարագվայի հավաքականները։ Ըստ կանոնակարգի այն թիմերը, որոնք կհաղթահարեին խմբային մրցաշարը կմասնակցեին փլեյ-օֆֆ փուլին։


== Խաղերի արդյունքները ==
Արգենտինա 5-0 Վենեսուելա
Կոստա Ռիկա 2-2 Չիլի
Վենեսուելա 3-2 Պարագվայ
Կոստա Ռիկա 3-1 Վենեսուելա
Արգենտինա 2-1 Չիլի
Կոստա Ռիկա 3-2 Պարագվայ
Չիլի 4-1 Վենեսուելա
Արգենտինա 7-1 Կոստա Ռիկա
Չիլի 1-1 Պարագվայ
Արգենտինա 2-0 Պարագվայ


== Մասնակից երկրները ==


== Մրցանակներ ==
Հաղթող երկիր  Արգենտինայի ՖԱՀ


== Արտաքին հղումներ ==
Պանամերիկյան խաղեր 1951
Սերգեյ Վաբիշչևիչ

Սերգեյ Իվանովիչ Վաբիշևիչ (բելառուս․՝ Сяргей Іванавіч Вабішчэвіч, մարտի 15, 1993(1993-03-15)), բելառուս ֆուտբոլիստ, կիսապաշտպան։


== Կարիերա ==


=== Ակումբային ===
Հանդես է եկել Բրեստի «Դինամո» ակումբի երկրորդ կազմում, 2011 թվականից երբեմն խաղացել է հիմնական կազմում։
2013 թվականի մրցաշրջանում հիմնականում խաղացել է երկրորդ կազմում, հիմնական թիմի կազմում խաղադաշտում անցկացրել է ընդամենը 7 րոպե։ 2014 թվականի մրցաշրջանում հիմնական թիմի կազմում ընդհանրապես խաղադաշտ դուրս չի եկել և 2015 թվականի հունվարին լքել է Բրեստի ակումբը։


=== Վիճակագրություն ===


== Ծանոթագրություններ ==


== Արտաքին հղումներ ==
Ֆուտբոլիստի էջը Sports.ru կայքում
Ֆուտբոլիստի էջը soccerway.com կայքում(անգլ.)
12 of His Biggest Hits

12 of His Biggest Hits (Նրա 12 ամենամեծ հիթերը, հայտնի նաև Էդդի Կոկրանի հիշողության ալբոմ), ամերիկացի երգիչ Էդդի Կոկրանի երկրորդ ալբոմը, որը բաղկացած է այն երգերից, որոնք թողարկվել են Singin to my Baby ալբոմում։ Կոկրանի մահից հետո (1960 թվականին ապրիլի 17) ալբոմը վերաձևակերպվել է հենց այդ տարվա մայիսին, Էդդի Կոկրանի հիշողություն անվանումով։


== Ակնարկ ==
Չնայած անվանմանը, Կոկրանի միակ հիթը գտնվում է ««Summertime Blues»» հավաքածում, 1958 թվականին դուրս է եկել սինգլը և գրավել 8-րդ տեղը ամերիկական հիթ- շքերթում։ Մնացած երգերը կամ ընդհանրապես չէին ընկնում հիթ-շքերթում, կամ էլ գրավում էին շատ ցծր տեղեր, իսկ մի քանիսը վերցված էին առաջին ալբոմից և ինչ որ որոշումով չէին  կարող լինել հիթ։ Այնուամենայնիվ, ալբոմում ներկայացվում էին Կորկանի այնպիսի հայտնի երգեր, ինչպիսին էին «C’mon Everybody», «Somethin’ Else» և «Three Steps to Heaven», նախկինում բացառապես հրապարակվել էին սինգլներում։Ալբոմը լույս տեսավ մոնոֆոնական ձայների ներքո և, ինչպես նաև Կոկրանի երկարատև ձայնագրությունները, չնկան ամերիկական հիթ-շքերթ։


== Կոմպոզիցիաների ցուցակ ==


== Մասնակիցների ձայնագրությունները ==
Էդդի Կոկրան - կիթառ, հավայան կիթառ, բաս-կիթառ, պերկուսիա, վոկալ
Մայք Հենդերսոն, Մայք Դիզի - Սաքսաֆոն
Պերրի Բոտկին, Սոննի Կյորթիս - ռիթմ-կիթառ
Ռեյ Ջոնսոն, Ջիմ Սթեյվերս - ֆորտեպիանո
Կոննի Սմիթ - կոնտրաբաս, բաս-կիթառ
Դեյվ Շրայվեր - բաս-կիթառ
Էրլ Պալմեր, Ջին Ռիջիո, Ջերրի Ալիսոն - թմբուկներ
Ջերրի Քեյփհարթ, Շարոն Շիլի - պերկուսիա
The Johnny Mann Chorus - վոկալ


== Արտաքին հղումներ ==
12 Of His Biggest Hits на discogs.com
Քնած գնչուհին (նկար)

«Քնած գնչուհին» (ֆր.՝ La Bohémienne endormie), ֆրանսիացի նկարիչ պրիմիտիվիստ Անրի Ռուսոյի նկարն է, վրձնել է 1897 թվականին։
Առաջին անգամ նկարը ցուցադրվել է  Անկախների սալոնում, որից հետո Ռուսոն անհաջող կերպով փորձել է այն վաճառել իր հարազատ քաղաքի քաղաքապետին՝ Լավալ Մայենին։ Նրան ուղղված նամակում նկարիչը գրել է.

Նամակն անպատասխան է մնացել, և նկարը մնացել է  ածուխի առևտրով զբաղվով փարիզցի մի առևտրականի մասնավոր հավաքածուում, որտեղ էլ մնացել է մինչև 1924 թվականը՝ երբ նկարը նկատել է գեղարվեստի քննադատ Լուի Վոկսելը։ Նույն թվականին  արվեստի գործերի վաճառական  Դանիել Անրի Կանվեյլերը ձեռք է բերել  «Քնած գնչուհին»՝ չնայած կասկածել է դրա բնօրինակ լինելուն։ Կտավն ավելի ուշ գնել է արվեստի պատմաբան Ալֆրեդ Խ. Բարոն կրտսերը, Նյու Յորքի  ժամանակակից արվեստի թանգարանի համար։


== Ծանոթագրություններ ==


== Գրականություն ==
Wieland Schmied (Hg.): «Harenberg Museum der Malerei. 525 Meisterwerke aus sieben Jahrhunderten». Dortmund: Harenberg Lexikon Verlag, 1999. ISBN 3-611-00814-1


== Արտաքին հղումներ ==
Քնած գնչուհին
Նկարի անիմացիոն տարբերակը Archived 2018-08-20 at the Wayback Machine.
Անրի Ռուսո՝ Քնած գնչուհին, impressionism.su
Կոնկով (Բոկովսկի շրջան)

Անվան այլ կիրառումների համար տե՛ս՝ Կոնկով (այլ կիրառումներ)Կոնկով (ռուս.՝ Коньков), գյուղակ (խուտոր) Ռուսաստանի Դաշնության Ռոստովի մարզի Բոկովսկի շրջանում։ Մտնում է Բոկովսկի գյուղական համայնքի կազմի մեջ։ Բոկովսկայա ստանիցաից գտնվում է 3 կմ հեռավորության վրա։
2011 թ. տվյալներով բնակչությունը կազմում է 378 մարդ։
Օրի Բունիաթյան

Օրի Բունիաթյան կամ Իսրայել Ավագի Բունիաթյան (դեկտեմբերի 15 (27), 1895, Ճահուկ, Նախիջևանի գավառ, Երևանի նահանգ, Կովկասի փոխարքայություն, Ռուսական կայսրություն - ապրիլի 16, 1970(1970-04-16), Երևան, Հայկական ԽՍՀ, ԽՍՀՄ, Երևան, ՀԽՍՀ), հայ դերասան, ՀԽՍՀ ժողովրդական արտիստ (1950)։


== Գործունեություն ==
Օրի Բունիաթյանը ծնվել է 1895 թվականի դեկտեմբերի 14-ին Հին նախիջևան ի Ջահուկ գյուղում, գյուղացու ընտանիքում։ Ավարտել է գյուղական երկդասարանոց դպրոցը։ Երկու տարի աշխատել է որպես հյուսնի աշակերտ։ Աշակերտելու ընթացքում հավաքած գումարով մեկնել է Թիֆլիս ուսումը շարունակելու։ Սակայն կարիքից դրդված անցնում է աշխատանքի, ուսումը թողնելով։ Հենց այդ տարիներին էլ Զուբալովի տանը և Արտիստական թատրոնում տեսել է առաջին թատերական ներկայացումները։ 
1915-1918 թ մեկնում է ռազմաճակատ։ Քաղաքացիական պատերազմի տարիներին եղել է Կարմիր բանակում։ Հայոց ցեղասպանության տարիներին նրանց մեծ տոհմից կենդանի են մնում ութը։ 
1919 թվականին ծանոթանում է Հովհաննես Զարիֆյանի հետ և ընդունվում նրա խումբ որպես սիրող դերասան։ 
1922 թվականից հանդես է եկել Առաջին պետական թատրոնում։ 1932 թվականից նկարահանվել է կինոյում։
Մահացել է 1970 թվականի դեկտեմբերի 11-ին Երևանում։


== Դերեր թատրոնում ==


== Դերեր կինոյում ==


== Պարգևներ և կոչումներ ==
1950 թվականին արժանացել է ՀԽՍՀ ժողովրդական արտիստի կոչմանը


== Գրականություն ==
Արարատ Բարսեղյան, «Օրի Բունիաթյան», Երևան, Հայկական թատերական ընկերություն, 1970, 108 էջ


== Ծանոթագրություններ ==
Պետեր Բրթվիզլ

Պետեր Բրթվիզլ (անգլ.՝ Peter Birtwhistle, 1958), բրիտանացի սիրողական աստղագետ։


== Կենսագրություն ==
Mill Hill և Woolston աստղադիտարաններում լուսանկարչական թիթեղները ուսումնասիրելուց հետո 2002 թվականին նա հիմնում է մասնավոր աստղադիտարան՝ այն անվանելով Great Shefford, որպեսզի օգտվի CCD տեխնոլոգիայի ընձեռած հնարավորություններից։
Նրա պատվին է անվանակոչվել (65100) Բրթվիզլ աստերոիդը։


== Հայտնագործություններ ==
Փոքր մոլորակների կենտրոնը նրան վերագրում է 85 աստերոիդների հայտնագործությունները, որոնք արվել են 2003-ից 2010 թվականներին։


== Ծանոթագրություններ ==


== Արտաքին հղումներ ==
«Great Shefford Observatory» (անգլերեն)  
«Peter Birtwhistle - Official Profile - Asteroid Day» (անգլերեն)։ Asteroid Day
Զովասար (լեռ)

Զովասար, լեռնագագաթ Հայաստանի Վայոց ձորի մարզում, Քարկատար լեռներում, Աղավնաձոր գետի աջափնյակում, Ռինդ գյուղից 2,5 կմ հարավ-արևմուտք։ Բարձրություն 1646 մ


== Ծանոթագրություններ ==
Լա Տաա (քաղաք)

Լա-Տաա (իսպ.՝ La Taha), քաղաք և համայնք Իսպանիայում, մտնում է Անդալուզիա ինքնավար համայնքի Գրանադայի մարզի մեջ։
Համայնքը գտնվում է Ալխուպարա-Գրանադինա շրջանում։ Զբաղեցնում է 26 կմ2 տարածքը։ 2010 թվականի մարդահամարի տվյալներով բնակչությունը կազմել է 776 մարդ։ Հեռավորությունը մարզի վարչական կենտրոնից կազմում է 79 կմ։


== Արտաքին հղումներ ==
Información sobre Pitres pueblo central de la comunidad de pueblos de La Taha
Microweb turística de La Taha realizada por el Patronato de Turismo de Granada Archived 2008-02-29 at the Wayback Machine.
Situación de La Taha
Información sobre La Taha Archived 2007-10-11 at the Wayback Machine.


== Ծանոթագրություններ ==
Ստրիժյովկա (գյուղ, Լյուբարսկի շրջան)

Անվան այլ կիրառումների համար տե՛ս՝ ՍտրիժյովկաՍտրիժյովկա (ուկրաիներեն՝ Стрижівка), գյուղ Ուկրաինայի Ժիտոմիրի մարզի Լյուբարսկի շրջանում։
2001 թվականի տվյալներով Ստրիժյովկա գյուղում բնակվում էր 1 490 մարդ։ Բնակավայրը զբաղեցնում է 20692 կմ² տարածք։ Բնակչության խտությունը կազմում էր 72,01 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Blame (երգ, Քելվին Հարիս)

«Blame», շոտլանդացի դիջեյ և երաժշտական պրոդյուսեր Քելվին Հարիսի երգն է, համագործակցությամբ բրիտանացի երգիչ Ջոն Նյումենի հետ։ Այն թողարկվել է 2014 թվականի սեպտեմբերի 5-ին, որպես Քելվին Հարիսի «Motion» կոչվող չորրորդ ստուդիական ալբոմի երրորդ սինգլ։ Երգի գրվել է Քելվին Հարիսի, Ջոն Նյումենի և Ջեյմս Նյումենի կողմից։


== Տեսահոլովակ ==
Երգի տեսահոլովակը, որի ռեժիսորն է Էմիլ Նավան, նկարահանվել է 2014 թվականի օգոստոսին։ Սեպտեմբերի 9-ին Քելվին Հարիսը իր Թվիթթերի էջում գրում է, որ տեսահոլովակի պրեմիերան կայանալու է «այս շաբաթ»։ Սեպտեմբերի 12-ին տեսահոլովակը տեղադրվում է նրա VEVO էջում։


== Երգացանկ ==


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹուբում
Օլենյովո

Օլենյովո (ուկրաիներեն՝ Оленьово), գյուղ Ուկրաինայի Անդրկարպատյան մարզի Սվալյավայի շրջանում։
2001 թվականի տվյալներով Օլենյովո գյուղում բնակվում էր 440 մարդ։ Բնակավայրը զբաղեցնում է 9,78 կմ² տարածք։ Բնակչության խտությունը կազմում էր 44,99 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ձմեռ (նկար)

Ձմեռ (իտալերեն՝ l’Inverno), իտալացի նկարիչ Ջուզեպպե Արչիմբոլդոյի իտալերեն՝ Giuseppe Arcimboldo, 1527-1593) նկարը, որն ստեղծվել է 1573 թվականին։ Նկարվել է յուղաներկով կտավի վրա։ Գտնվում է Լուվրի թանգարանում։ Չափերը՝ 76 × 64 սմ։


== Նկարագրություն ==
«Ձմեռ» նկարը «Տարվա եղանակներ» շարքի («Գարուն», «Ամառ», «Աշուն», «Ձմեռ») ստեղծագործություններից է։ Անձնավորում է ծերությունը։ Ձմռան այլաբանական դիմանկարը ներկայացված է մի հիվանդ ծերունու պատկերով։ Նա պատկերված է որպես հին կոշտուկավոր կոճղ մութ ֆոնի վրա։ Նրա մարմինը փաթաթված է ծղոտե խորհրդանշական թիկնոցով։ Գլխարկի վրա պատկերված են երկու խաչված սրեր։ Դեմքի մաշկին, որը խոր կնճիռներ ունի, փոխարինում է ծառի կեղևը։ Նրա գլխին մազերի փոխարեն միահյուսվել են կանաչ բաղեղով փաթաթված ճյուղերը։ Փտած փչակը փոխարինում է ականջին։ Շրթունքները պատկերված են հին կաճղերի վրա աճող սնկերի տեսքով։ Քիթը կոտրված ոստիկ է։ Նրա կրծքից դուրս է գալիս հասուն կիտրոնով և մանդարինով ճյուղը։ Ծերունին մռայլ և դժգոհ նայում է կիտած հոնքերի տակից։ Ճիշտ այնպես, ինչպես տվյալ շարքի մյուս դիմանկարները, որոնք պահվում են Լուվրի հավաքածուում, Ձմռան դիմանկարը շրջանակված է ծաղկային շղթայով։


== Պատմություն ==
«Տարվա եղանակներ» շարքը 1573 թվականին պատվիրել է կայսր Մաքսիմիլիան II-ը որպես նվեր իր ընկերոջը և դաշնակցին՝ Օգոստոսին (Սաքսոնիայի կուրֆյուրստ), որի զինանշանը՝ Մեյսենի խաչված սրերը, նկարվել են ձմռան խորհրդանշական թիկնոցի վրա։ Այսպիսով, Արչիմբոլդոն վերսկսել է «Տարվա եղանակներ» նկարների ավելի վաղ ստեղծված շարքը, որը 1569 թվականին նվիրել էր Մաքսիմիլիան II-ին «Չորս տարերքներ» («Ջուր», «Հող», «Կրակ» և «Օդ») շարքի հետ միասին։ Ծաղիկներով շրջանակումը, ամենայն հավանականությամբ, ավելացվել է այլ նկարչի կողմից XVII դարում։


== «Տարվա եղանակներ» շարքի նկարներ ==

		
		


== Ծանոթագրություններ ==
Լիվարո Պեի դ'Օժ

Լիվարո Պեի դ'Օժ (ֆր.՝ Livarot-Pays-d'Auge), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2013 թվականի դրությամբ կազմում է 6552 մարդ, բնակչության խտությունը` 36.23 մարդ/կմ²։ Բնակավայրը զբաղեցնում է 180.83 կմ² տարածք։
Բնակավայրը ստեղծվել է 2016 թվականի հունվարին` Լիվարո, Օքենվիլ, Լեզ Օտել Սեն Բազիլ, Բելլու, Սերքե, Շեֆրևիլ Տոնանկուր, Լա Կրուպթ, Ֆամիյի, Ֆերվակ, Էրտվան, Լը Մենիլ Բակլե, Լը Մենիլ Դյուրան, Լը Մենիլ Ժերմեն, Մել, Լե Մուտիե Յուբեր, Նոտր Դամ դը Կուրսոն, Պրեո Սեն Սեբաստիեն, Սենտ Մարգերիտ դե Լոժ, Սեն Մարտեն դյու Մենիլ Ուրի, Սեն Միշել դը Լիվե, Սեն Ուան լեզ Ու և Տորտիզամբեր համայնքների միավորման արդյունքում։


== Վարչական բաժանում ==


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Զազերսկի (Տացինսկի շրջան)

Զազերսկի (ռուս.՝ Зазерский), գյուղ Ռուսաստանի Ռոստովի մարզի Տացինսկի շրջանում։ Մտնում է Զազերսկի գյուղական համայնքի կազմի մեջ։ 
Բնակչությունը կազմում է 742 մարդ։
(555) Նորմա

(555) Նորմա (անգլ.՝ Norma), աստերոիդ աստերոիդների հիմնական գոտում։ Հայտնաբերվել է 1905 թվականի հունվարի 14-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 3,186151 ա. մ., առավելագույնը մոտենում է 2,7089 ա. մ. հեռավորության վրա և հեռանում 3,6634 ա. մ.։ Արեգակի շուրջ մեկ ամբողջական պտույտ է կատարում 2077,29 երկրային օրվա ընթացքում, իր ուղեծրով շարժվելով միջինում 0,173302 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,65° անկյուն։
Նորմա աստերոիդը պատկանում է Ֆեմիսի աստերոիդների ընտանիքին, որի մեջ ներառված են այս պահին հայտնի 535 անդամներ։ Ընտանիքի ներքին սահմանը անցնում է 3,08 ա. մ., իսկ արտաքին սահմանը՝ 3,24 ա. մ. հեռավորության վրա։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(555) Նորմա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(16912) Ռիաննոն

(16912) Ռիաննոն, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի մարտի 2-ին, ODAS ծրագրի ժամանակ։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(16912) Ռիաննոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հադրիս

Հադրիս, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ուկուլելե

Ուկուլելե (ukulele՝ թռչկոտան լու), քառալար կսմիթահար երաժշտական գործիք, կիթառի տարատեսակ։ Օգտագործվում է երգերի կատարումների ակորդային ուղեկցման համար, և նույնպես սոլո նվագելու համար։


== Պատմություն ==
Այս երաժշտական գործիքի նմանակը հայտնվել է Եվրոպայում XV դարի կեսերին։ Չնայած նրան, որ լարային գործիքների արտադրությունը բարձր մակարդակի վրա էր, համեմատաբար դժվար կիթառները և մանդոլինները բավականին թանկ էին, հատկապես թափառական երաժիշտների համար։ Այդպես հայտնվել են պարզեցված կիթառներ՝ կավակինյուներ, որոնք ավելի փոքր էին, 4 լարով և 12 լադով։
XIX դարի երկրորդ կեսում «machete da braça» անվանմամբ գործիքը բերել են պորտուգալացիները Մադեյրա կղզուց Հավայան կղզիներ։
Հավայիներում գործիքը ստացել է նոր անվանում՝ «ուկուլելե», ինչը թարգմանվում է ինչպես «թռչկոտան լու»։ Գործիքը սկսել են պատրաստել հավայան ակացիաներից՝ կոաներից, որոնք համարվում են կղզու խորհրդանիշը։
Գործիքը ճանաչում է ձեռք բերել 1915 թվականին Սան Ֆրանցիսկոյում Խաղաղօվկիանոսյան ցուցահանդեսի շրջանակներում հավայան երաժիշտների ելույթներից հետո։


== Կառուցվածք ==
Գործիքի կմախքը կիթառաձև է, նաև ձև կա, որի անունը «արքայախնձոր» է։ Մի քանի կամ բոլոր լարերը կարող են կրկնակիացած լինել և դաշնաձայն հնչել։


== Ձևեր ==
Ուկուլելեները տարբեր ձևերի և չափերի են լինում՝ ամբողջությամբ մոտ տասնյակ տարատեսակ կա։ Երեք չափերով ուկուլելեները ավելի հայտնի են աշխարհում (GCEA ստանդարտ շարքով)՝ սոպրանո, տենոր և համերգային։ Տենոր ուկուլելեն հայտնվել է 1920-ականներին, բարիտոնը՝ 1940-ականներին, իսկ բաս և կոնտրաբաս ուկուլելեների զանգվածային վաճառքները սկսել են 2007 թվականին։


== Ձայնանմուշներ ==


== Ծանոթագրություններ ==
Մոնրեալ դել Կամպո (քաղաք)

Մոնրեալ դել Կամպո (իսպ.՝ Monreal del Campo), քաղաք և համայնք Իսպանիայում, մտնում է Տերուել պրովինցիայի կազմում (Արագոն)։
Համայնքը գտնվում է Խիլոկա գավառի կազմում։ Տարածքը 89 կմ2։ Բնակչությունը 2765 մարդ (ըստ 2007 թվականի մարդահամարի)։ Պրովինցիայի ադմինիստրացիայից ունի 54,7 կմ հեռավորություն։


== Բնակչություն ==


== Ծանոթագրություններ ==


== Արտաքին հղումներ ==
MonrealDelCampo.com
Centro de Estudios del Jiloca
Foro de Monreal del Campo
Նախճավան (քաղաք)

Անվան այլ կիրառումների համար տե՛ս՝ Նախճավան (այլ կիրառումներ)Նախճավան, կամ Նախիջևան թափա, քաղաք Մեծ Հայքի Պարսկահայք նահանգի Թրաբի գավառում։ Հետագայում մտել է Սալմաստի գավառի մեջ։ Հայ պատմիչներից առաջինը հիշատակում է Սեբեոսը։ Գտնվում է Ուրմիա քաղաքից հյուսիս-արևելք, Կապուտան (Ուրմիա) լճի ափին։ 20-րդ դարի սկզբին անշքացել, դարձել էր փոքրիկ գյուղ, որի հայ բնակիչների մեծ մասը փոխադրվել է այլ վայրեր։ Ըստ ավանդության այդտեղ է գտնվում Նոյի կնոջ՝ Նոյեմզարի գերեզմանը։